वर्ल्ड कप में 10 हजार किमी सफर करेगी टीम, जाने वजह और क्या मुश्किलें आएंगी
Get ready for the intense clash between India and Pakistan at the World Cup 2023. Nine matches will be played in nine different stadiums. इस स्टोरी में हम 9 मैच 9 अलग ग्राउंड पर खेलने की वजह, क्या मुश्किलें आएंगी और इन ग्राउंड्स पर टीम इंडिया का रिकॉर्ड जानेंगे...
पहली बार पूरी तरह भारत की मेजबानी में आयोजित हो रहे वनडे वर्ल्ड कप का शेड्यूल जारी हो चुका है। भारतीय टीम को अपने 9 लीग मैच 9 अलग-अलग शहरों में खेलने हैं।
टूर्नामेंट में भाग लेने वाली किसी भी अन्य टीम को अपने लीग मैच इतने ज्यादा शहरों में नहीं खेलने होंगे। वर्ल्ड कप के दौरान टीम इंडिया 34 दिन में करीब 10 हजार किमी का सफर तय करेगी।
इस स्टोरी में हम 9 मैच 9 अलग ग्राउंड पर खेलने की वजह, क्या मुश्किलें आएंगी और इन ग्राउंड्स पर टीम इंडिया का रिकॉर्ड जानेंगे...
इतने ज्यादा शहरों में मैच की वजह
ICC का कहना है कि भारतीय क्रिकेट कंट्रोल बोर्ड (BCCI) ने खुद अपनी टीम के लिए इन शहरों का चुनाव किया है। माना जा रहा है कि BCCI ने यह कदम ज्यादा से ज्यादा राज्यों के क्रिकेट बोर्ड को खुश करने के लिए उठाया है।
भारतीय टीम को इन मुश्किलों का सामना करना पड़ सकता है...
1. ट्रैवलिंग में ज्यादा समय बिताना पड़ेगा
वर्तमान शेड्यूल के अनुसार टीम को लीग मुकाबलों के दौरान 34 दिनों में करीब 10 हजार किलोमीटर का सफर करना होगा, जो थकावट भरा हो सकता है। टीम भले ही चार्टर्ड प्लेन से सफर करे, लेकिन ये प्लेन भी जेट लैग (विमान यात्रा से होने वाली थकान) से नहीं बचा सकते।
2. होम एडवांटेज सीमित होगा
वेन्यू ज्यादा होने से टीम का होम एडवांटेज सीमित हो जाता है, क्योंकि खिलाड़ियों को अलग-अलग मैदानों पर मैच खेलना होता है। ऐसे में उन्हें अपनी रणनीति में लगातार बदलाव करना होता है।
3. अलग-अलग कंडीशन के हिसाब से लगातार बदलाव करने पड़ेंगे
वेन्यू ज्यादा होने से टीम मैनेजमेंट का वर्क लोड बढ़ जाता है। कोच और कैप्टन को अलग-अलग वेन्यू और प्रतिद्वंद्वी के लिहाज से टीम कॉम्बिनेशन में बदलाव करने होते हैं।
9 वेन्यू पर भारत का रिकॉर्ड जानने से पहले इस पोल में अपनी राय देते चलिए...
सभी 9 वेन्यू पर भारतीय टीम का रिकॉर्ड...
1. चेन्नई: 5 बार की चैंपियन ऑस्ट्रेलिया से सामना 
टीम इंडिया चेन्नई के चेपॉक स्टेडियम में 8 अक्टूबर को 5 बार की वर्ल्ड चैंपियन ऑस्ट्रेलिया के खिलाफ अपने वर्ल्ड कप अभियान का आगाज करेगी।
2. दिल्ली: यहां अफगानिस्तान से पहली भिड़ंत
अरुण जेटली स्टेडियम में भारत-अफगानिस्तान मुकाबला 11 अक्टूबर को खेला जाएगा। दिल्ली के मैदान पर भारतीय टीम पहली बार अफगानिस्तान का सामना करेगी। दोनों टीमें वर्ल्ड कप में दूसरी बार आमने-सामने होंगी। 2019 में भारतीय टीम अफगानिस्तान के खिलाफ बहुत मशक्कत के बाद महज 11 रन से जीत हासिल कर पाई थी। ओवरऑल रिकॉर्ड देखें तो भारत ने दिल्ली के अरुण जेटली मैदान पर 21 मैचों में से 13 जीते हैं और 7 गंवाए हैं।
3. अहमदाबाद : यहां वर्ल्ड कप का कोई मैच नहीं हारे, इस बार सामना पाकिस्तान से
दुनिया के सबसे बड़े स्टेडियम का ओहदा रखने वाले अहमदाबाद के नरेंद्र मोदी स्टेडियम में भारत अब तक कोई वर्ल्ड कप मैच नहीं हारा है। टीम यहां 15 अक्टूबर को अपने सबसे बड़े राइवल पाकिस्तान का सामना करेगी। इस मैदान पर भारत ने वर्ल्ड कप के 2 मुकाबले खेले हैं और दोनों में ही जीत हासिल की है।
4. पुणे : पहली बार वर्ल्ड कप की मेजबानी, यहां भारत ने 4 मैच जीते
पुणे स्थित महाराष्ट्र क्रिकेट एसोसिएशन स्टेडियम में भारत का मुकाबला 19 अक्टूबर को बांग्लादेश से होगा। टीम इंडिया ने यहां 57.14 फीसदी मुकाबले जीते हैं। भारतीय टीम ने इस मैदान पर 7 मुकाबलों में से 4 जीते हैं। इस मैदान पर पहली बार वर्ल्ड कप मैच हो रहा है।
5. धर्मशाला : पिछले मैच में कीवियों को 6 विकेट से हराया
धर्मशाला में भारतीय टीम 22 अक्टूबर को न्यूजीलैंड का सामना करेगी। इस मैदान पर पिछले मुकाबले में टीम इंडिया ने कीवियों को 6 विकेट से हराया था। यह मुकाबला 16 अक्टूबर 2016 को खेला गया था।
इस मैदान पर भारतीय टीम की जीत-हार का ओवरऑल रिकॉर्ड बराबर है। टीम ने यहां 50 फीसदी मुकाबले जीते हैं। धर्मशाला का मैदान पहली बार वर्ल्ड कप मैच की मेजबानी करने जा रहा है।
6. लखनऊ: यहां पहली जीत का इंतजार
लखनऊ का भारत रत्न अटल बिहारी इकाना स्टेडियम पहली बार वर्ल्ड कप मैच की मेजबानी करने जा रहा है। यहां भारतीय टीम 29 अक्टूबर को डिफेंडिंग चैम्पियन इंग्लैंड का सामना करेगी।टीम इंडिया ने इस मैदान पर महज एक वनडे मैच खेला है। टीम को पिछले साल साउथ अफ्रीका ने 9 रन से हराया था।
7. मुंबई : वानखेड़े में क्वालिफायर टीम का सामना करेगी टीम इंडिया
मुंबई के वानखेड़े स्टेडियम में टीम इंडिया क्वालिफायर-2 का सामना करेगी। यह टीम कौन सी होगी इसका फैसला इस समय जिम्बाब्वे में चल रहे वर्ल्ड कप क्वालिफायर से होगा। इस टूर्नामेंट में जो टीम फाइनल मैच हारेगी वह क्वालिफायर-2 बनेगी।
इस मैदान पर भारत ने 20 मुकाबले खेले हैं। इनमें से टीम को 11 में जीत मिली है, जबकि 9 में पराजय का सामना करना पड़ा है।
8. कोलकाता : यहां साउथ अफ्रीका को 30 साल से नहीं हरा पाई भारतीय टीम 
कोलकाता के ईडन गार्डन्स मैदान पर 5 नवंबर को रोहित आर्मी का सामना साउथ अफ्रीका से होगा। यह वही मैदान है, जहां 1996 के वर्ल्ड कप सेमीफाइनल में भारतीय टीम को श्रीलंका के खिलाफ दिल तोड़ने वाली हार मिली थी।
इस मैदान पर भारतीय टीम साउथ अफ्रीका को पिछले 30 साल से नहीं हरा पाई है। यहां दोनों टीमों के बीच 4 मुकाबले खेले गए हैं। इनमें से एक रद्द हुआ है। शेष 3 में से 2 भारत ने जीते हैं। भारतीय टीम को ईडन गार्डन्स के मैदान पर साउथ अफ्रीका के खिलाफ आखिरी जीत 24 नवंबर 1993 को मिली थी। तब भारत ने अफ्रीका को 2 रन से हराया था। उसके बाद 2005 में खेले गए मैच में साउथ अफ्रीका ने हमें 10 विकेट से हराया था।
9. बेंगलुरु : क्वालिफायर-1 से खेलेगी टीम इंडिया 
बेंगलुरु के चिन्नास्वामी स्टेडियम में भारतीय टीम का रिकॉर्ड अच्छा है। टीम यहां 11 नवंबर को क्वालिफायर-1 के खिलाफ अपना आखिरी लीग मैच खेलेगी।भारतीय टीम ने यहां 21 मैच खेले हैं। इनमें से 14 जीते हैं, जबकि 5 में पराजय का सामना करना पड़ा है। एक मैच नो रिजल्ट रहा है।
वर्ल्ड कप की ये खबरें भी पढ़ें...
वर्ल्ड कप के 100 इंटरेस्टिंग फैक्ट: लिंगा की डबल हैट्रिक और गेल के 49 छक्के
वनडे क्रिकेट वर्ल्ड कप का काउंटडाउन शुरू हो चुका है। 5 अक्टूबर से ICC का सबसे बड़ा इवेंट शुरू होगा। वनडे वर्ल्ड कप के 12 संस्करण में अब तक 445 मैच खेले गए हैं। इनमें 1,92,243 रन बने हैं। बैटर्स ने 196 शतक लगाए और कुल 6,366 विकेट गिरे। वर्ल्ड कप से जुड़े 100 फैक्टस जानने के लिए यहां क्लिक करें...
वर्ल्ड कप 2023 के 14 सुपर मुकाबले:जानें इन टीमों का इतिहास और आकड़े
भारत में अक्टूबर-नवंबर में 46 दिन तक वनडे वर्ल्ड होगा, 48 मैच खेले जाएंगे। इनमें से 14 ऐसे सुपर मुकाबले हैं, जिन पर सभी की निगाहें रहेंगी। पहला ही मैच पिछले वर्ल्ड कप की विजेता और उप-विजेता इंग्लैंड और न्यूजीलैंड के बीच होगा। न्यूजीलैंड पिछला वर्ल्ड कप सुपर ओवर में हारी थी। ऐसे में इन दोनों टीमों का ओपनिंग मैच दिलचस्प होगा। पूरी खबर पढ़ने के लिए यहां क्लिक करें...